# FELHÍVÁS

a Nyíregyházi Egyetem Tudományos Diákköri Konferencia

*Tanulás- és Tanításmódszertani, Tudástechnológiai Szekciójában*

való részvételre

A Nyíregyházi Egyetem Tudományos Diákköri Tanácsa ezúton meghirdeti **Tanulás- és Tanításmódszertani és Tudástechnológiai Szekcióját**. A szekció munkájába olyan hallgatókat várunk, akik érdeklődőek és elkötelezettek saját szakjuk tanítás- ill. tanulásmódszertani kérdései iránt, ill. késztetést éreznek az alábbi témakörök valamelyikéhez kapcsolódóan tudományos diákköri munkát végezni.

## Tervezett ill. javasolt témakörök

1. A csecsemő és kisgyermeknevelés pedagógiája
2. A felnőttképzés módszertana
3. A játék- és szabadidőszervezés módszertana
4. A kutatásra nevelés pedagógiája
5. A magyar, mint anyanyelv pedagógiája
6. A sajátos nevelési igényűek pedagógiája
7. A szakképzés pedagógiája
8. A tananyagfejlesztés elmélete és gyakorlata
9. A távoktatás és a nyitott képzések pedagógiája
10. A technikatanítás módszertana (benne: közlekedéspedagógia, háztartási ismeretek stb.)
11. A tehetséggondozás pedagógiája
12. A 6-10 éves kor pedagógiája
13. Az alternatív oktatási és nevelési programok, módszerek tantárgypedagógiája
14. Dráma- és színjátszás-pedagógia
15. Egészség- és életmód-pedagógia
16. Felsőoktatás-pedagógia
17. Hit- és erkölcstan tanításának módszertana
18. Humán- és társadalomtudomány-pedagógia (a történelem; az etika; az állampolgári ismeretek; a társadalomismeret; a hon- és népismeret; a filozófia; a gazdaságtan tanításának módszertana)
19. Idegennyelv-pedagógia (benne: a magyar, mint idegen nyelv pedagógiája)
20. Informatika-pedagógia (a számítástechnika és az informatika tanításának módszertana)
21. Irodalompedagógia
22. Kommunikáció-és médiapedagógia
23. Környezeti nevelés – Fenntarthatóság-pedagógia, múzeumpedagógia, zoopedagógia
24. Matematika tanítás módszertana
25. Művészeti nevelés (ének-zenepedagógia; táncpedagógia; vizuális nevelés: képző- és iparművészet)
26. Pedagógiai informatika (digitális pedagógia)
27. Tantárgyközi integrációs szemlélet
28. Természettudományos pedagógiák / Természettudomány-pedagógia / A természettudományi tárgyak pedagógiája (a természet- és környezetismeret; a fizika; a földrajz; a biológia; a kémia tanításának módszertana) pedagógiája

Mindezeken túl természetesen bármilyen olyan téma és kutatási terület szóba kerülhet, amelyik a hallgató szakjával kapcsolatos tanulás- és tanulásmódszertani területeket érint.

*A szekció szoros együttműködésben áll a szaktanszékekkel, intézetekkel, azok tudományos diákköreivel, a hallgató témavezetője az adott szakos módszertanos kolléga vagy kollégák, ill. a téma kutatása tekintetében releváns oktató.*

A szekcióhoz csatlakozott diákkörös hallgatók témavezetőikkel együtt meghatározott időközönként találkozót, „workshopot”, ill. igény esetén egyéb szakmai programot szervez, ill. kellő számú jelentkező esetén megrendezi a **házi konferenciáját (előreláthatólag 2017. novemberében)**.

Jelentkezni lehet folyamatosan **a saját tanszék / intézet TDK-felelős oktatójánál**, **módszertanos oktatójánál,** illetve **a Tanárképző Központban Buhály Attilánál** a következő elérhetőségeken:

* személyesen: B ép. I. em. 107.
* telefonon: 30/656-3078
* emailben: [buhaly.attila@nye.hu](mailto:buhaly.attila@nye.hu)

Dr. Buhály Attila

NyE Bessenyei György Tanárképző Központ

2017. 09. 27.